Wildcard string compare (globbing) - CodeProject 12,701,087 members (27,939 online)
Last Visit: 31-Dec-99 19:00 Last Update: 23-Jan-17 11:36Refresh« Prev123456 Next » Renjaer stap uit hospitaal 48 uur ná ongeluk | Netwerk24
Renjaer stap uit hospitaal 48 uur ná ongeluk
20 Februarie 2020 09:43
Ryan Newman verlaat die hospitaal hand aan hand saam met sy twee dogters. Foto: Twitter / @roushfenway
Newman (42) het ernstige, hoewel nie lewensgevaarlike beserings nie opgedoen toe sy Ford Mustang-renmotor kort voor die wenstreep van agter getref is.
CNN berig Newman se vrou, Krissie, het Woensdag ’n video op Twitter geplaas waar haar man saam met die egpaar se twee dogters hand aan hand die Halifax- mediese sentrum in Daytona Beach, Florida verlaat.
Newman se Roush Fenway Racing-span het Dinsdag in ’n verklaring gesê die renjaer is wakker en praat met sy familie en mediese personeel.
Volgens die span het Newman “grappies gemaak met die personeel, vriende en familie in die hospitaal terwyl hy ook met sy twee dogters gespeel het”.
Die Halifax-sentrum het ook ’n foto op Twitter geplaas van Newman en sy dogters by van die hospitaalpersoneel voordat hy ontslaan is.
Newman (42) was Maandag die voorloper in die 62ste Daytona 500 toe die ongeluk gebeur. Hy het beheer oor sy renmotor verloor voordat dit teen ’n muur gebots, omgedop, deur die lug geseil en op sy dak geland het en met vonke en vlamme oor die wenstreep geskuur het.
Die wedren is van Sondag tot Maandag uitgestel weens gure weer.
Newman, wat die Daytona 500 in 2008 gewen het, is ’n Nascar-veteraan van 19 seisoene.
Meer oor: Nascar | Daytona 500 | Ryan Newman | Motorsport